Insula Banksiana
Insula Banksiana (Anglice Banks Island) est una e maximis Archipelagi Arctici Canadiensis insulis. Quae in Regione Inuvik, pars Regionis Deductionis Inuvialuit (Anglice Inuvialuit Settlement Region) Territororum Septentrio-Occidentalium, disiungitur a Victoria Insula a Freto Principis Cambriae ad orientem versus et a continente a Sinu Amundseniano ad meridiem versus. Mare Beaufort ad occidentem iacet, ac Fretum M'Clure ad septentriones et orientem versus insulam ab insulis Principis Patricii et Melville disiungit. Insula est 380 chiliometra longa et 290 chiliometra lata, et eius area terrestris est 70 028 chiliometra quadrata. Altissimus locus est Durham Heights, 730 metra supra aequor maris. Insula est vicesima quarta a maxima in orbe terrarum et quinta a maxima in Canada. Ex Iosepho Banks Equite appellatur. Solus locus habitatus in insula est Portus Sachsianus (Sachs Harbour; Inuvialuitice Ikhuak), in ora meridiana et occidentali patens, quem 103 homines anno 2011 incolabant.